Държавен вестник, бр. 52, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  52
III. Финансови условия, приложими към 
чл. 5:
1. Приемащата Страна осигурява на участ­
ниците в летните курсове:
 – освобождаване от такса за обучение;
 – храна и настаняване;
 – културна програма, предвидена като 
част от програмата на летния езиков курс; 
 – медицинско обслужване в съответствие 
с Регламент (ЕО) № 883/2004 на Европейския 
парламент и на Съвета от 29 април 2004 г.
за координация на системите на социална 
сигурност и Регламент (ЕО) № 987/2009 на 
Европейския парламент и на Съвета от 16 
септември 2009 г. за установяване на про­
цедурата за прилагане на Регламент (ЕО) 
№ 883/2004 за координация на системите за 
социална сигурност (Официален вестник на 
Европейския съюз, L 284, 30 октомври 2009 г.).
2. Изпращащата Страна гарантира, че 
кандидатите имат достатъчно средства да 
заплатят пътните разноски до мястото на 
провеждане на курса съгласно действащото 
законодателство в страната. 
IV. Финансови условия, приложими към 
чл. 11:
1. Приемащата Страна:
 – осигурява хотелска резервация;
 – при необходимост осигурява и заплаща 
разходи за преводач.
2. Изпращащата Страна заплаща пътните 
разходи и разходите по престоя (дневни, квар­
тирни и медицинска застраховка) съгласно 
своето законодателство. 
3. Продължителността на престоя на де­
легациите от експерти се съгласува предва­
рително между Страните.
3873
МИНИСТЕРСТВО
НА ОТБРАНАТА
НАРЕДБА № 5
от 31 май 2024 г.
за изготвяне, утвърждаване, изменение и 
съхраняване на длъжностни разписания, 
щатове и длъжностни характеристики за 
длъжностите за военнослужещи в Министер­
ството на отбраната, структурите на пряко 
подчинение на министъра на отбраната и 
Българската армия
Раздел I
Общи положения
Чл. 1. С наредбата се определят условията 
и редът за изготвяне, утвърждаване, изменение 
и съхраняване на длъжностните разписания, 
щатовете и длъжностните характеристики 
за длъжностите за военнослужещи в Ми­
нистерството на отбраната, структурите на 
пряко подчинение на министъра на отбра­
ната и Българската армия, в задграничните 
представителства на Република България, в 
международните организации или в други 
международни инициативи на територията 
на страната и извън нея. 
Чл. 2. (1) В Министерството на отбраната, 
структурите на пряко подчинение на минис­
търа на отбраната и Българската армия се 
изготвят, утвърждават, изменят и съхраняват:
1. длъжностни разписания за мирно време;
2. щатове за военно време;
3. временни (задгранични) щатове;
4. специални щатове на министъра на 
отбраната;
5. спомагателни длъжностни разписания;
6. предварителни щатове;
7. допълнителни разписания на длъжности­
те (ДРД);
8. длъжностни характеристики за длъж­
ностите за военнослужещи.
(2) Нови длъжностни разписания и щатове 
се изготвят при:
1. формиране на военно формирование/
структура;
2. реорганизиране на съществуващо военно 
формирование/структура при изменение на 
повече от 20% на организационните звена 
или общата численост;
3. участие в мисия или операция извън 
територията на страната;
4. необходимост след изтичане на срок не 
по-малък от 5 години от влизането в сила на 
длъжностното разписание или щата.
(3) Обявяването и отменянето на длъж­
ностните разписания и щатовете се извършват 
със заповед на министъра на отбраната или 
оправомощено от него длъжностно лице.
(4) Въз основа на числения състав (брой 
длъжности) в длъжностните разписания и 
щатовете към датата на извършване на ор­
ганизационно-щатни промени в структурата 
по управление на човешките ресурси към 
министъра на отбраната се изготвя Ведомост 
за числения състав на Министерството на 
отбраната, структурите на пряко подчинение 
на министъра на отбраната и Българската 
армия за мирно и военно време по категории 
и военни звания по образец съгласно прило­
жение № 1.
Чл. 3. За длъжностите за военнослужещи в 
длъжностните разписания и щатовете по чл. 2, 
ал. 1, т. 1, 3, 4, 5 и 6 се изготвят, утвърждават 
и съхраняват длъжностни характеристики.
Чл. 4. Дейностите по изготвянето, утвър­
ждаването, изменението и съхраняването на 
длъжностните разписания, щатовете и длъж­
ностните характеристики се организират и 
контролират от структурата по управление 
на човешките ресурси към министъра на 
отбраната.